פסח מלובני

**פסח מלובני** (נולד ב-22 באפריל 1945) הוא קצין צה"ל בדימוס בדרגת אלוף-משנה. שירת באמ"ן בתחומי האיסוף (יחידה 8200) והמחקר (חטיבת המחקר) ובאגף המחקר/מודיעין ב"מוסד". היסטוריון וחוקר היסטוריה צבאית. תחום התמחותו העיקרי הוא במחקר צבאות ערב ומלחמותיהם, שירותי המודיעין הערביים, וכן המעורבות הסובייטית/רוסית והמעורבות האיראנית באזור. פרסם ספרים ומאמרים בנושאים הקשורים למלחמות ישראל ומלחמות אחרות באזור, שבהן ישראל לא הייתה מעורבת ישירות. חבר בעמותת המרכז למלחמת יום הכיפורים.

## ביוגרפיה

מלובני נולד בברית המועצות, להורים ילידי פולין שברחו ממנה לפני הכיבוש הנאצי. בשנת 1949, בגיל 4, עלה עם משפחתו, לאחר שהייה של מספר שנים במחנות עקורים בגרמניה לאחר מלחמת העולם השנייה. גדל ולמד בהרצליה. סיים תואר ראשון בהיסטוריה כללית, בהיסטוריה צבאית ובלימודי המזרח התיכון באוניברסיטת תל אביב.

שירת ביחידה 515 של חיל המודיעין כקצין בינה רשתית (קב"ר) במלחמת ששת הימים, במלחמת ההתשה ובמלחמת יום הכיפורים. ערב מלחמת יום הכיפורים ובמהלכה שימש ראש מדור דיווח והתרעה במפקדת היחידה. לאחר המלחמה עבר לשרת בחטיבת המחקר, כקצין מחקר בתחומים הסובייטי, הסורי, העיראקי והמודיעין הטכני/טכנולוגי, בתפקידי ראש מדור (רמ"ד) וראש ענף (רע"ן). חזר ליחידה 8200 ושירת בה כראש זירת מודיעין בתקופת מלחמת שלום הגליל. המשיך לתפקיד במחלקת קשרי החוץ של צה"ל ולחטיבת המחקר בתפקיד ראש הזירה הטכנית/טכנולוגית. לאחר פרישתו מצה"ל עסק במחקר צבאי באגף המחקר והמודיעין ב"מוסד". מאז פרישתו מ"המוסד" הוא עוסק כחוקר עצמאי במחקר היסטוריה צבאית של מדינות האזור.

## כתביו
בשנת 2010 פרסם את הספר **מלחמות בבל החדשה - עלייתו ונפילתו של הצבא העיראקי**, על צבא עיראק ומלחמותיו. בשנת 2014 פרסם את ספרו **מצפון תפתח הרעה: צבא סוריה - עלילותיו ומלחמותיו - מבט מדמשק** על צבא סוריה ומלחמותיו. בשנת 2017 פרסם את הספר **דגל אדום מעל המזרח התיכון: המעורבות הצבאית הסובייטית באזור בתקופת ברית המועצות בשנים 1955–1991 וסיפורה של ״מסרגה״ ביחידה 8200**, על המעורבות של ברית המועצות באזור המזרח התיכון, והתמודדות ״מסרגה״ ביחידה 8200 מולה.

ביחד עם ד"ר יוסף ברגר, פרסם ב-2017 את המחקר **מבצעי הקומנדו והכוחות המיוחדים הסוריים ברמת הגולן במלחמת יום הכיפורים**, על מבצעי הנחתת כוחות הקומנדו הסוריים ברמת הגולן במלחמת יום הכיפורים. בשנת 2018 פרסם ביחד עם אברהם זוהר את הספר **מלחמת ששת הימים - 50 שנה אחרי - דעת חוקרים על המלחמה**, ואת מחקרו **קרב סולטן יעקב 1982 מנקודת המבט הסורית**. הספר **"מלחמות בבל החדשה"** והמחקר על **מבצעי הקומנדו הסורי במלחמת יום הכיפורים התפרסמו** גם באנגלית ב-2017 וב-2018 בהתאמה. בשנת 2022 פרסם את הספר **"מלחמת השחרור" של אוקטובר 1973 בחזית הסורית** שעוסק בהכנות הצבא הסורי לקראת מלחמת יום הכיפורים, בשיתוף הפעולה שהתפתח עם מצרים ובמלחמה עצמה.

מפרסם מאמרים רבים בביטאון המרכז למורשת המודיעין - "מבט מל"מ", בכתב העת "מערכות", בכתב העת "יד לשריון", ב"עלי זית וחרב", באתר משמר המורשת הימית, באתר nrg, ובאתר IsraelDefense. משמש מדי פעם כפרשן לענייני צבאות סוריה ועיראק ברדיו, ברשת ב' ובגלי צה"ל. סייע במידע מהמקורות הערביים על לחימת האויב, בעיקר במלחמת יום הכיפורים, בסיפורי הקרבות של חטיבות צה"ל, הן ברמת הגולן (פאנל מחט"ים באתר יד לשריון, ואירועי חטיבות 7, 179, 205 ו-679) והן בסיני (חטיבות 14 ו-421). מסייע להצגת סיפורי הלחימה של חיל הים מההיבט הערבי. מסייע לחוקרים ישראלים במחקריהם, בעיקר על מלחמת יום הכיפורים, בהכרת הצד הערבי, מסייע לחוקרים זרים הכותבים על מלחמות עיראק - מלחמת איראן–עיראק ומלחמת המפרץ - על הצד העיראקי בהן. מרצה במסגרת העמותה להיסטוריה צבאית, במרכז למורשת המודיעין (מל"מ), באירועי "צוות" - ארגון גמלאי צה"ל, ועוד. סייע באיסוף ובכתיבת חומרים עבור אתר הלוחם היהודי במלחמת העולם השנייה ביד לשריון. חבר בעמותת המרכז למלחמת יום הכיפורים.

מלובני חושף בראיונותיו כיצד הצבאות הערביים פעלו כמעט במדויק לפי הספרות הצבאית הסובייטית ("תורת הלחימה"), וכיצד הבנה של תורה זו הייתה יכולה לשנות את פני המערכה. עוד הוא מתמקד ב"זווית הנגדית": בניגוד לרוב ספרי המלחמה הישראליים המתבססים על ארכיוני צה"ל, המידע שמביא מלובני מבוסס על מקורות ראשוניים, בעיקר מסוריה ומצרים (ספרים, זכרונות גנרלים ומסמכי שלל).

## פרסים
בין המייסדים של המכון לחקר מלחמות ישראל. חבר בוועדת השופטים של קרן ענבר מבית המרכז למורשת המודיעין. בשנת 2010 זכה מלובני בפרס יצחק שדה לספרות צבאית על ספרו "מלחמות בבל החדשה - עלייתו ונפילתו של הצבא העיראקי", ובתעודת הערכה על ספר זה מטעם פרס מולדובן לספרות צבאית של אוניברסיטת אריאל. בשנת 2012 זכה בציון לשבח במסגרת פרס ע"ש סא"ל מאיר ורחל צ'צ'יק למחקרים בביטחון ישראל על ידי המכון למחקרי ביטחון לאומי על ספרו "מלחמות בבל החדשה". בשנת 2019 זכה בפרס ע"ש סא"ל מאיר ורחל צ'צ'יק למחקרים בביטחון ישראל לשנת 2018, שניתן לו על ידי המכון למחקרי ביטחון לאומי על ספרו "דגל אדום מעל המזרח התיכון". כן זכה בציון מיוחד מטעם פרס יצחק שדה לספרות צבאית לשנת 2019.

## מאמרים וספרים
### ספרים בעברית
* **מלחמות בבל החדשה - עלייתו ונפילתו של הצבא העיראקי**, הוצאת משרד הביטחון, 2010
* **מצפון תפתח הרעה: צבא סוריה - עלילותיו ומלחמותיו - מבט מדמשק**, תל אביב: הוצאת המכון לחקר מלחמות ישראל, וקונטנטו, 2014
* **דגל אדום מעל המזרח התיכון: המעורבות הצבאית הסובייטית באזור בתקופת ברית המועצות בשנים 1955–1991 וסיפורה של ״מסרגה״ ביחידה 8200**, אפי מלצר הוצאה לאור, המרכז למורשת המודיעין, 2017
* פסח מלובני ד"ר יוסף ברגר, מבצעי הקומנדו והכוחות המיוחדים הסוריים ברמת הגולן במלחמת יום הכיפורים, בהוצאת המרכז למורשת המודיעין, יד לשריון, אפי מלצר בע"מ, מחקר והוצאה לאור, 2017
* **מלחמת ששת הימים - 50 שנה אחרי - דעת חוקרים על המלחמה**, אברהם זוהר ופסח מלובני (עורכים), הוצאת המכון לחקר מלחמות ישראל, 2018
* קרב סולטן יעקב 1982 מנקודת המבט הסורית, בהוצאת המרכז למורשת המודיעין, יד לשריון, אפי מלצר בע"מ, מחקר והוצאה לאור, 2018
* **"מלחמת השחרור" של אוקטובר 1973 בחזית הסורית**, 2021

Pesach Malovany-Wars-of-Modern-Babylon Hebrew.jpg|הספר **מלחמות בבל החדשה - עלייתו ונפילתו של הצבא העיראקי**, 2010
פסח מלובני - מצפון תפתח הרעה.jpg|הספר **מצפון תפתח הרעה: צבא סוריה - עלילותיו ומלחמותיו - מבט מדמשק**, 2014
פסח מלובני - דגל אדום מעל המזרח התיכון.jpg|הספר **דגל אדום מעל המזרח התיכון**, 2017
קובץ:Komando suri.png|הספר **מבצעי הקומנדו והכוחות המיוחדים הסוריים ברמת הגולן במלחמת יום הכיפורים**, 2017
קובץ:Ps-si-book.png|הספר **קרב סולטן יעקב 1982 מנקודת המבט הסורית**, 2018
קובץ:Sixdays-war-pm-book.jpg|הספר **מלחמת ששת הימים - 50 שנה אחרי - דעת חוקרים על המלחמה**, 2018
קובץ:Oc-book2002.png|הספר **"מלחמת השחרור" של אוקטובר 1973 בחזית הסורית**, 2022


### ספרים באנגלית

* **Wars of Modern Babylon: A History of the Iraqi Army from 1921 to 2003**, University Press of Kentucky, 2017
* Pesach Malovany, Josef Berger, Syrian commando operations on the Golan Heights during the Yom Kippur War (1973), 2018


### מאמרים בעברית
* כיבוש העיר ח'ורמשהר על ידי עיראק, מערכות, גיליון 384, יולי 2012, עמ' 74–85
* סיורי סורים בסיני, **מבט מל"מ** 63, מאי 2012, עמ' 24–31
* הפלישה לכווית - הזווית העיראקית, מערכות, גיליון 444, אוגוסט 2012, עמ' 48–54
* כוח המשלוח העיראקי במלחמת העצמאות, עלי זית וחרב, עמוד האש, כרך יב, המרכז לחקר כוח המגן, 2012, עמ' 164–184
* הלחץ הסורי על מצרים לפתח את התקפתה בסיני מזרחה, מנקודת מבט מצרית, ידיעון תקופתי של מכון "חץ", מספר 4, אפריל 2013
* השריון שהכריע במלחמת יום הכיפורים בראייה ערבית, **שריון** 44, ספטמבר 2013, עמ' 156–165
* האיום הסובייטי על ישראל במלחמת יום הכיפורים, מערכות, גיליון 451, אוקטובר 2013, עמ' 63–69
* הידידים שאכזבו, **מבט מל"מ** 67, נובמבר 2013, עמ' 22–29
* כך הצילה החשיכה את מפקד ארמייה 3 וקציני מטהו משבי, **מבט מל"מ** 67, נובמבר 2013, עמ' 67–69
* המלחמה האחרונה של סדאם: מודיעין וקבלת החלטות, **מבט מל"מ** 69, יולי 2014, עמ' 16–21
* המעורבות הסובייטית במהלך מלחמת יום הכיפורים בסוריה, מערכות (כתב עת) 468-469, נובמבר 2016, עמ' 4–8
* 
* מלחמת ששת הימים – נקודת המבט הערבית, נקודת המבט הסובייטית, **חמישים שנה למלחמת ששת הימים - אסופת מאמרים**, עורך: ד"ר אל"ם (מיל.) שאול שי, המכון למדיניות ואסטרטגיה, המרכז הבינתחומי הרצליה, יוני 2017, עמ' 7–12
* הקרב האוויר שהיה - וזה שלא היה, מבט מל"מ 79, ספטמבר 2017, עמ' 22–24
* תפקיד סאדאת במלחמת יום הכיפורים מנקודת מבט מצרית, מערכות, גיליון 474–475, פברואר 2018, עמ' 84–89
* ג'בל אום חשיבה: ההשתלטות שלא קרתה, **מבט מל"מ** 80, פברואר 2018, עמ' 10–12
* "ידיעת הזהב“ וההתקפה המצרית שלא הייתה, **מבט מל"מ** 81, יולי2018, עמ' 4–9
* כשטייסי חיל האוויר המצרי פגשו את ג'מאל עבד אל-נאצר, **מבט מל"מ** 81, יולי 2018, עמ' 32–33
* השריון בצבא מצרים במלחמת ששת הימים, **שריון** 53, אוקטובר 2018, עמ' 52–54
* התקיפה שהשיבה את הביטחון למצרים, **מבט מל"מ** 82, אוקטובר 2018, עמ' 38–42
* כיצד הצילה מלחמת ששת הימים את המשטר הסעודי?, מערכות (כתב עת) 482, ינואר 2019, עמ' 58–65
* פרשת הריגול שכמעט וקלקלה את היחסים המתהווים בין מצרים לארצות הברית, **מבט מל"מ** 83, אפריל 2019, עמ' 8–11
* מעללי המודיעין המצרי הכללי, חלק א', חלק ב', מבט מל"מ
* 
* רפאל אופק ופסח מלובני, פעילות איראן מאחורי הקלעים במלחמת לבנון השנייה, עיונים בביטחון המזרח התיכון מס' 182, מרכז בגין-סאדאת למחקרים אסטרטגיים, אוניברסיטת בר-אילן, 2020

### מאמרים באנגלית

* The Performance of the Iraqi Armed Forces in Operation Desert Storm and the Impact of Desert Storm on Its Performance in Operation Iraqi Freedom, **Iraq Between Occupations - Perspectives - from 1920 to the Present**, Amatzia Baram, Achim Rohde, and Ronen Zeidel (eds.), 2010, pp. 173-188


### פרסומים בעיתונות
* נקמתו של סדאם חוסיין, (יחד עם פרופ' אמציה ברעם), ידיעות אחרונות, 14 יוני 2012
* 
* פרסומי פסח מלובני באתר "משמר המורשת הימית"
* פרסומי פסח מלובני, באתר IsraelDefense
* פרסומי פסח מלובני, באתר IsraelDefense **באנגלית**
* פרסומי פסח מלובני ונחמיה בורגין, באתר IsraelDefense
* פרסומי אמציה ברעם ופסח מלובני, באתר IsraelDefense
* פרסומי פסח מלובני וד"ר רפאל אופק, באתר IsraelDefense

### הרצאות מוסרטות
* 
* 
* 
* 
* 
* 
* 
* 
* 
* 

### תוכניות רדיו
* ערן זינגר, "המתקן שהותקף הלילה הוא אחד משניים שהוקמו בסיוע איראני", כאן ב'
* ערן זינגר, "הסורים חטפו מכה קשה בתקיפות ישראל", כאן ב'
* סמדר פרי, 51 שנים למלחמת ששת הימים: המלחמה נחתה על האויבים בהפתעה גמורה, אתר גלי צה"ל, 5 ביוני 2018
*  שתי מלחמות ושתי פלישות, במסגרת הסכת עולמי עם יצחק נוי, תאגיד השידור הישראלי - כאן, 11 בנובמבר 2021

## קישורים חיצוניים

* ספרו של ג’מאל חמאד, המערכה המלחמתית בחזית המצרית – בתרגום פסח מלובני, באתר חטיבה 14, 31 במאי 2011
* שלמה מן, המערכה על הגולן בעיני דמשק – קטעים מתוך הספר "מצפון תפתח הרעה", חלק א', חלק ב', חלק ג', באתר **נעמוש – הרמה הסורית,** 2017
* ערן זינגר, "עניין של יוקרה": המרוץ הערבי לנשק גרעיני, כאן תאגיד השידור
* 
* 

## הערות שוליים

קטגוריה:אלופי-משנה בצה"ל
קטגוריה:חיילי אגף המודיעין
קטגוריה:אנשי המוסד
קטגוריה:היסטוריונים צבאיים ישראלים
קטגוריה:זוכי פרס יצחק שדה
קטגוריה:עולים לאחר קום המדינה: 1948–1950
קטגוריה:בוגרי אוניברסיטת תל אביב
קטגוריה:ישראלים ילידי ברית המועצות
קטגוריה:חיילי יחידה 8200
קטגוריה:זוכי פרס צ'צ'יק
קטגוריה:ישראלים שנולדו ב-1945